ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
இளைஞர்கள் பெரிதாக கனவு கண்டு, உயர்ந்த இலக்கை நிர்ணயிக்க வேண்டும்: திரு. பியுஷ் கோயல்
இளைஞர்கள் பெரிதாக கனவு கண்டு உயர்ந்த இலக்கை நிர்ணயிக்க வேண்டும் என்று மத்திய வர்த்தகம் மற்றும் தொழில்துறை, ஜவுளி, நுகர்வோர் விவகாரங்கள், உணவு மற்றும் பொது விநியோகத் துறை அமைச்சர் திரு. பியூஷ் கோயல் இன்று அறிவுறுத்தினார்.
பத்து நாள் நல்லாட்சி சுற்றுப்பயணமான ‘இன்டெர்ன் நேஷன் லீடர்ஷிப் டூர் 2022’-ஐ மேற்கொண்டுள்ள வதோதராவைச் சேர்ந்த ‘சத்ர சன்சாத்’ நிறுவனத்துடன் இணைந்துள்ள பல்கலைக்கழக மாணவர்களிடம் உரையாற்றிய திரு கோயல், இளைஞர்கள் நேர்மறையான மாற்றத்தின் முகவர்கள் என்று கூறினார்.
சுதந்திர இயக்கம் மற்றும் அவசரநிலைக்கு எதிரான போராட்டத்தில் அவர்களின் பங்கை மேற்கோள் காட்டிய திரு. கோயல், "வெகுஜன இயக்கங்கள் சமகால இளைஞர்களின் பின்னணியில் உருவாக்கப்பட்டன", என்றார்.
பிரதமர் திரு. நரேந்திர மோடி தேசத்தின் இளைஞர்களுக்கு ஒரு உத்வேகமான தலைவர் என்றும், “அனைவரின் முயற்சியுடன்” என்ற முழக்கத்துடன் அனைத்து மக்களையும் ஈடுபடுத்துவதன் மூலம் இந்திய வரலாற்றில் ‘தூய்மை இந்தியா’ மற்றும் ‘தற்சார்பு இந்தியா’ போன்ற பெரும் மாற்றங்களைக் கொண்டு வந்தவர் என்றும், திரு. கோயல் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787463
தகவல் மற்றும் ஒலிபரப்பு அமைச்சகம்
அகில இந்திய வானொலியின் அமேசான் அலெக்சா சிறப்பு செய்தி சேவையை அறிமுகம் செய்தார், மத்திய அமைச்சர் கர்னல் ராஜ்யவர்தன் ராத்தோர்
வெளிநாடு வாழ் இந்தியர்கள் இந்த திட்டத்தின் மூலம் பயன்பெறுவர் - ராத்தோர்
அமேசான் நிறுவனத்துடன் இணைந்து அமேசான் அலெக்சா சிறப்பு செய்தி சேவையை அகில இந்திய வானொலி நிலையம் தொடங்கியுள்ளது. இதனை மத்திய தகவல் மற்றும் ஒலிபரப்புத் துறை இணையமைச்சர்  கர்னல் ராஜ்யவர்தன் ராத்தோர் புதுதில்லியில் இன்று அறிமுகம் செய்து வைத்தார். இந்நிகழ்வில் பிரசார் பாரதி தலைவர் திரு ஏ. சூரியபிரகாஷ், தலைமை செயல் அதிகாரி டாக்டர் சசிசேகர் வெம்பட்டி, அமேசான் அலெக்சா  தொழில்நுட்ப வணிக மேம்பாட்டு முதல்வர் திரு ராஜீவ் சஹானே மற்றும் தகவல் ஒலிபரப்புத் துறை அமைச்சக அதிகாரிகள் கலந்து கொண்டனர்.
இந்நிகழ்வில் பேசிய கர்னல் ராத்தோர், அமேசான் அலெக்சாவின் சேவைகள் சாதாரண மனிதரின் வாழ்வை எளிமையாக்கி இருப்பதாக தெரிவித்தார். இந்த சேவை பழைய மற்றும் நவீன கால தகவல் தொடர்புடன் இணைந்து செயல்படுவதாக அவர் குறிப்பிட்டார். மேலும், இந்த சேவை வெளிநாடுகளில் வாழும் இந்தியர்களுக்கு மிகவும் பயனுள்ளதாக அமையும் என்றும், உலகின் எந்த பகுதியில் உள்ளவர்களும் அகில இந்திய வானொலியின் நிகழ்வுகளை இனி கேட்க முடியும் என்று மத்திய அமைச்சர் ராத்தோர் கூறினார்.
பின்னணி
விவித் பாரதி மற்றும் 14 இதர பிராந்திய மொழிகளில் ஒலிபரப்பப்படும். அகில இந்திய வானொலியின் செய்திகள் அமேசான் அலெக்சா மூலமும் கிடைக்கும்.
ஏற்கனவே அகில இந்திய வானொலியின் செய்திகள் இணைய தளத்திலும் கைப்பேசி செயலி மூலமும் கிடைத்தன. இப்போது அலெக்சாவிலும் கிடைக்கும்.
புவி அறிவியல் அமைச்சகம்
ஜூன் 21-ஆம் தேதி சூரியகிரகணம்
இம்மாதம் 21-ஆம் தேதியன்று வருடாந்திர சூரியகிரணம் நிகழ உள்ளது. இந்தியாவில் இந்த கிரகணம், ஜூன் 21 காலை முதல், ராஜஸ்தான், ஹரியானா, உத்தராகண்ட் மாநிலங்களின் சில பகுதிகளில் தெரியும். நாட்டின் பிற பகுதிகளில் பகுதி-சூரிய கிரகணம் தெரியும். சென்னையில் இந்த கிரகணம் 34 விழுக்காடு அளவுக்கு தெரியும். இது தொடர்பான விரிவான தகவல்களுக்கு : https://pib.gov.in/PressReleasePage.aspx?PRID=1631862
-----
(Visitor Counter : 186
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
விசாகப்பட்டினம் பொலிவுறு நகர செயல்பாட்டு மையம் கோவிட்-19 மேலாண்மைக்காக 24 மணி நேரமும் இயங்குகிறது
கோவிட்-19ஐக் கட்டுப்படுத்துவதற்காக மூன்று ஷிப்ட்டுகளில் 24x7 நேரமும் விசாகப்பட்டினம் பொலிவுறு நகர செயல் மையம் இயங்கி வருகிறது. இந்த மையத்தின் மூலம் கீழ்வரும் பணிகள் மேற்கொள்ளப்படுகின்றன:
- தலைமை சுகாதார மருத்துவ அதிகாரி , மாவட்ட சுகாதார மருத்துவ அதிகாரி  ஆகியோரின் ஒருங்கிணைப்புடன் நகர செயல்பாட்டு மையத்தில் உள்ள கோவிட் உதவிப் பிரிவு / தொடர்புகளைக் கண்டறியும் மையம் நாள்தோறும் வெளிநாட்டில் இருந்து திரும்பிய குடிமக்களை தடம் அறியவும் கண்காணிக்கவும் செய்கிறது.
- நகர செயல்பாட்டு மையத்தில் நிர்மாணிக்கப்பட்டுள்ள கட்டணமில்லாத தொலைபேசி எண் மூலம் அவசரகால அழைப்புகளுக்கு பதில் சொல்வதோடு தொடர்புடைய துறைகளோடு சேர்ந்து தொடர் கண்காணிப்பும் மேற்கொள்ளப்படுகிறது.
- வெளிநாட்டில் இருந்து திரும்பிய அனைவரையும் தடம் அறிந்து அவர்களின் இருப்பிட வரைபடத்தை உருவாக்குவதற்கு ஒரு கைபேசி செயலி உருவாக்கப்பட்டுள்ளது. கைபேசி செயலி மூலம் பெறப்படும் தகவல்களின் அடிப்படையில் தொகுப்பிட வரைபடம் உருவாக்கலும் அதிக ஆபத்துக் காரணிக்கான நிறக்குறியீடு வரைபடம் தயாரித்தலும் டிஜிட்டல் முறையில் மேற்கொள்ளப்படும். இதில் பலவகையான தொகுப்பிடங்கள் குறிப்பிடப்படும். அதாவது 0-14, 15- 28, 28 நாட்களுக்கு மேல் என்று, புவியியல் தகவல் வழிமுறை  மூலமாக அடையாளம் காணப்படும். இந்தப் பணியானது நகர செயல்பாட்டு மையத்தில் மேற்கொள்ளப்படும். மேற்சொன்ன பகுப்பாய்வின் அடிப்படையில் மாவட்ட நிர்வாகம் தற்செயல் மாதிரிகளைச் சேகரிக்கும்.
- தொற்று உறுதி செய்யப்பட்டவர்கள் இருந்த இடமாக அடையாளம் காணப்பட்ட பகுதிகளில் ஏ.என்.எம் / ஆஷா / தன்னார்வலர் போன்ற களப்பணியாளர்கள் சர்வே மேற்கொள்வதற்காக ஒரு மொபைல் செயலி உருவாக்கப்பட்டுள்ளது.
- விசாகப்பட்டினத்தில் 20 விரைவுப் பணிக்குழுக்கள்  அமைக்கப்பட்டுள்ளன. சம்பந்தப்பட்ட குழுக்களின் ஆம்புலன்சில் பொருந்தப்பட்டுள்ள மொபைல் டேப் மூலம் இந்தக் குழுவினர் இருக்கும் இடம் தடம் அறியப்படுகிறது.
- அறிகுறிகள் வெளித்தெரிகின்ற நபர்களிடம் மாதிரிகளைச் சேகரிப்பதற்காக நான்கு நடமாடும் குழுக்கள் உருவாக்கப்பட்டுள்ளன. மொபைல் டேப் அடிப்படையில் அமைந்த தடம் அறிதல் மூலம் நகர செயல்பாட்டு மையம் இந்தக் குழுக்களைக் கண்காணிக்கும். மேலும் சம்பந்தப்பட்ட மருத்துவர்கள் நபர்களின் விவரங்களை நிகழ்நேர அடிப்படையில் மொபைல் செயலின் மூலம் சமர்ப்பிக்கும்.
- வீடு வீடாக தன்னார்வலர்கள் சென்று சர்வே செய்யும் பணி கண்காணிக்கப்படுவதோடு அவர்கள் சம்பந்தப்பட்ட கமிட்டிப் பொறுப்பாளர்களிடம் வழக்கமான அறிக்கைகளையும் தாக்கல் செய்வார்கள்.
(- சமூக ஊடகங்கள் மூலம் அத்தியாவசியப் பொருள்கள் மற்றும் மளிகைப் பொருள்கள் விற்பவர்கள் குறித்த விவரங்கள் சுற்றுக்கு விடப்பட்டுள்ளன. அத்தியாவசியப் பொருள்கள், மளிகைப் பொருள்கள் கிடைப்பது தொடர்பான எந்த ஒரு புகாரையும் விசாரிப்பதற்காக பிரத்யேக உதவி எண்கள் 0891- 2869106, 2869110 கொடுக்கப்பட்டுள்ளன.
பிரதமர் அலுவலகம்
மாநில தினத்தை முன்னிட்டு திரிபுரா மக்களுக்கு பிரதமர் வாழ்த்து
மாநில தினத்தை முன்னிட்டு திரிபுரா மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
“ திரிபுராவிற்கு புகழ்மிக்க வரலாற்றைக் கொண்டது. கடுமையாக உழைக்கின்ற இளைஞர்கள் நிரம்பிய மாநிலம். அவரது வேட்கைகளை நிறைவேற்ற நாங்கள் உறுதி பூண்டுள்ளோம்” என்று பிரதமர் குறிப்பிட்டுள்ளார்.
பிரதமர் அலுவலகம்
மாநில தினத்தை முன்னிட்டு கர்நாடக மக்களுக்கு பிரதமர் வாழ்த்து
கர்நாடக மாநில தினம் கொண்டாடப்படுவதை முன்னிட்டு பிரதமர் திரு நரேந்திர மோடி அந்த மாநில மக்களுக்கு வாழ்த்து தெரிவித்துள்ளார்.
"கர்நாடக தினமான இந்த சிறப்பு தினத்தில் வாழ்த்துகள். புதுமையான கண்டுபிடிப்புகளில் வைராக்கியம் கொண்ட மக்களால் கர்நாடகா தனி முத்திரையைப் பதித்துள்ளது. சிறந்த ஆராய்ச்சி மற்றும் தொழில் நிறுவனங்களில் இம்மாநிலம் முன்னணியில் உள்ளது. வரும் காலங்களில் கர்நாடகா வெற்றியின் புதிய உச்சங்களை எட்டட்டும்” இவ்வாறு பிரதமர் தனது டுவிட்டர் வாழ்த்துச் செய்தியில் கூறியுள்ளார்.
தகவல் மற்றும் ஒலிபரப்பு அமைச்சகம்
மனதின் குரல் 100வது அத்தியாயத்தின் சிறப்பு திரையிடல் மும்பை ராஜ்பவனில் நடைபெற்றது
மனதின் குரல் நிகழ்ச்சியில் பிரதமரால் அடையாளப்படுத்தப்பட்ட மகாராஷ்டிராவைச் சேர்ந்தவர்கள், பத்ம விருது பெற்றவர்கள் மற்றும் பிரபலங்கள் மகாராஷ்டிரா ஆளுநருடன் மனதின் குரல் நிகழ்ச்சியின் 100வது அத்தியாயத்தைக் கேட்டனர்.
மனதின் குரல் நிகழ்ச்சியின் 100வது அத்தியாயம் ஒரு வகையில் இந்தியாவின் 2024க்கான பிரம்மாண்டமான தொடக்கமாகும். - மகாராஷ்டிர ஆளுநர் திரு ரமேஷ் பய்ஸ்
மனதின் குரல் நாட்டின் வளர்ச்சிக்கு முக்கியமான பல்வேறு தலைப்புகளை முன்னிலைப்படுத்துகிறது
100வது மனதின் குரல் நிகழ்ச்சியில் பிரதமர் நரேந்திர மோடி இன்று உரையாற்றினார். இந்த நிகழ்ச்சி முதன்முதலில் 3 அக்டோபர் 2014 அன்று விஜயதசமியில் தொடங்கப்பட்டது. இந்த பிரபலமான நிகழ்ச்சியின் 100வது அத்தியாயம் அகில இந்திய வானொலியில் ஒலிபரப்பாகும் பொழுது மகாராஷ்டிர ஆளுநர் திரு ரமேஷ் பய்ஸ் முன்னிலையில் மும்பை ராஜ்பவனில் சிறப்பு திரையிடலுக்கு ஏற்பாடு செய்யப்பட்டிருந்தது.
இந்நிகழ்ச்சியில் ஆளுநர் பேசுகையில், "இன்று நாம் ஒரு சாதனையை கொண்டாடுகிறோம். அகில இந்திய வானொலியின் மிகவும் பிரபலமான நிகழ்ச்சியான பிரதமரின் 'மனதின் குரல்' நிகழ்ச்சி இன்று 100வது அத்தியாயத்தை நிறைவு செய்துள்ளது. இந்த நிகழ்ச்சி நாட்டின் ஒவ்வொரு மூலை முடுக்கிலும் பரவியுள்ளது". 'மனதின் குரல்' நிகழ்ச்சியின் 100வது அத்தியாயம் ஒரு வகையில் இந்தியாவின் 2047க்கான பிரமாண்டமான தொடக்கமாகும், என்றார்.
பிரதமர் நேரடியாக நாட்டு மக்களுடன் தொடர்பு கொண்டு பேசும் இந்த நிகழ்ச்சியின் முக்கிய பங்கு குறித்து பேசிய மகாராஷ்டிர ஆளுநர், இந்த நிகழ்வு காதி, இந்திய பொம்மைத் தொழில், சுகாதாரத் துறையில் ஸ்டார்ட்அப்கள், ஆயுஷ் மற்றும் விண்வெளி போன்ற தொழில்களில் மிகப்பெரிய தாக்கத்தை ஏற்படுத்தியுள்ளது, என்றார். கோவிட்-19 தொற்றுநோய் உச்சத்தில் இருந்தபோது பிரதமர் சமூகத்தின் அனைத்துப் பிரிவினருடனும் இதன் மூலம் இணைப்பில் இருந்தார் என்றும் கூறினார்.
நாட்டின் ஏதோ ஒரு மூலையில் நிகழும் ஒவ்வொரு சமூக மாற்றத்திலும் பிரதமர் கவனம் செலுத்தியுள்ளார் என்பதை மனதின் குரல் காட்டுகிறது என்று குறிப்பிட்டார்.
மனதின் குரல் சிறப்புத் திரையிடலையொட்டி, மத்திய தகவல் மற்றும் ஒலிபரப்பு அமைச்சகத்தால் ஏற்பாடு செய்யப்பட்ட கண்காட்சியை மகாராஷ்டிர ஆளுநர் திறந்து வைத்தார். பதிப்பகத் துறையின் புத்தகக் கண்காட்சியையும் பார்வையிட்டார். தகவல் மற்றும் ஒலிபரப்பு அமைச்சகம் மற்றும் பிரசார் பாரதி இணைந்து இந்த சிறப்பு காட்சியை ஏற்பாடு செய்திருந்தன.
பிரதமர் அலுவலகம்
டேபிள் டென்னிஸ் சாம்பியன் விஸ்வா தீனதயாளன் மறைவுக்குப் பிரதமர் இரங்கல் தெரிவித்துள்ளார்
டேபிள் டென்னிஸ் சாம்பியன் விஸ்வா தீனதயாளன் மறைவுக்குப் பிரதமர் திரு.நரேந்திர மோடி ஆழ்ந்த இரங்கல் தெரிவித்துள்ளார். சக விளையாட்டு வீரர்களால் போற்றப்பட்டவர் விஸ்வா தீனதயாளன் என்றும், பல போட்டிகளில் அவர் பங்கேற்று தனித்து விளங்கினார் என்றும் திரு.மோடி கூறியுள்ளார்.
டுவிட்டரில் பிரதமர் கூறியிருப்பதாவது;
“டேபிள் டென்னிஸ் சாம்பியன் விஸ்வா தீனதயாளனின் மறைவு அதிர்ச்சியையும், வேதனையையும் அளிக்கிறது. சக வீரர்களால் போற்றப்பட்ட இவர், பல போட்டிகளில் பங்கேற்று தனித்து விளங்கினார். இந்த துயரமான நேரத்தில் எனது எண்ணங்கள் அவரது குடும்பத்தினர் மற்றும் நண்பர்களுடன் உள்ளன. ஓம் சாந்தி.”
ரெயில்வே அமைச்சகம்
இந்திய ரயில்வே துறையில் எட்டுப் பிரிவுகளின் கீழ் பணியாளர் தேர்வு குறித்து ஒரு பத்திரிகையில் தனியார் ஏஜென்சி வெளியிட்டுள்ள விளம்பரம் குறித்த விளக்கம்
ரயில்வே பணியாளர் தேர்வுக்கான எந்த விளம்பரமும் இந்திய ரயில்வே துறையால் மட்டுமே வெளியிடப்படும். அவ்வாறு விளம்பரம் வெளியிட எந்தத் தனியார் ஏஜென்சிக்கும் அங்கீகாரம் வழங்கப்படவில்லை
தற்போது விளம்பரம் வெளியிட்டிருப்பது சட்ட விரோதமானது மற்றும் மோசடி குற்றத்துக்கு உள்ளானது
அந்த ஏஜென்சி மீது ரயில்வே நிர்வாகம் கடும் நடவடிக்கை எடுக்கும்
இந்திய ரயில்வே துறையில் 11 ஆண்டு காலத்துக்கு ஒப்பந்த அடிப்படையில் அயல்பணி அடிப்படையில் எட்டு பிரிவுகளின் கீழ் 5285 பணியிடங்களுக்கு விண்ணப்பங்களை வரவேற்பதாக, www.avestran.in என்ற இணையதளம் நடத்திவரும் “Avestran Infotech” என்ற ஒரு நிறுவனம் 2020 ஆகஸ்ட் 8 ஆம் தேதி ஒரு பிரபல செய்திப் பத்திரிகையில் விளம்பரம் வெளியிட்டிருப்பதாக ரயில்வே அமைச்சகத்தின் கவனத்துக்கு வந்துள்ளது. விண்ணப்பதாரர்கள் ஆன்லைன் கட்டணமாக ரூ.750 செலுத்த வேண்டும் என்றும், 2020 செப்டம்பர் 10 ஆம் தேதிக்குள் விண்ணப்பங்களை அனுப்ப வேண்டும் என்றும் அந்த விளம்பரத்தில் கூறப்பட்டுள்ளது.
ரயில்வே பணியாளர் தேர்வு குறித்த அனைத்து விளம்பரங்களையும் இந்திய ரயில்வே துறை மட்டுமே வெளியிட்டு வருகிறது என்பது இதன் மூலம் தெரிவிக்கப்படுகிறது. இவ்வாறு விளம்பரம் வெளியிட எந்தத் தனியார் நிறுவனத்துக்கும் அங்கீகாரம் அளிக்கப்படவில்லை. இவ்வாறு விளம்பரம் வெளியிட்டிருப்பது சட்ட விரோதமான செயல்.
மேலும் இந்திய ரயில்வேயில் குரூப் `சி' மற்றும் இதுவரை இருந்து வந்த குரூப் `டி' பல்வேறு பிரிவுகளின் கீழான பணிகள் 21 ரயில்வே பணியாளர் தேர்வு வாரியங்கள்  மற்றும் 16 ரயில்வே பணியாளர் செல்  மூலம் மட்டுமே நிரப்பப்படுகின்றனவே தவிர, எந்த ஒரு ஏஜென்சியாலும் நிரப்பப்படுவதில்லை என்பதும் இதன் மூலம் தெளிவு செய்யப்படுகிறது. ரயில்வேயின் மையமாக்கப்பட்ட வேலைவாய்ப்பு அறிவிக்கைகள்  மூலமாக விளம்பரம் செய்வதன் மூலமாக, இந்திய ரயில்வே துறையில் காலியிடங்கள் நிரப்பப்படுகின்றன.
நாடு முழுவதிலும் இருந்து, தகுதியுள்ளவர்கள் இதற்கு ஆன்லைன் மூலம் விண்ணப்பம் செய்ய முடியும். Employment News / Rozgar Samachar பத்திரிகைகளில் வெளியாகும் சி.இ.என். மற்றும் அறிவிக்கை தகவல் தேசிய அளவிலான பத்திரிகை மற்றும் மாநிலப் பத்திரிகைகளில் வெளியிடப்படும். ஆர்.ஆர்.பி.கள்/ ஆர்.ஆர்.சி.களின் அதிகாரப்பூர்வ இணையதளங்களிலும் சி.இ.என். தகவல் காட்சிப்படுத்தப்படும். ஆர்.ஆர்.பி.கள்/ ஆர்.ஆர்.சி.களின் இணையதள முகவரிகள் சி.இ.என்-ல் குறிப்பிடப்பட்டுள்ளன.
மேற்குறிப்பிட்ட ஏஜென்சி கூறியிருப்பதைப் போல, பணியாளர் தேர்வுக்கு தங்கள் சார்பில் செயல்பட எந்தவொரு தனியார் ஏஜென்சிக்கும் ரயில்வே நிர்வாகம் அங்கீகாரம் அளிக்கவில்லை என்றும் இதன் மூலம் தெளிவு செய்யப்படுகிறது.
இதுகுறித்து விசாரணை மேற்கொள்ள ரயில்வே நிர்வாகம் நடவடிக்கை எடுத்துள்ளது. மேற்படி ஏஜென்சி மற்றும் இதில் தொடர்புடையவர்கள் மீது சட்டப்படி கடும் நடவடிக்கைகள் எடுக்கப்படும்.
(Visitor Counter : 237
பாதுகாப்பு அமைச்சகம்
முன்னாள் ராணுவத்தினர் பங்களிப்பு சுகாதாரத்திட்டம்
கடந்த 2003-ம் ஆண்டு ஏப்ரல் மாதம் அறிமுகப்படுத்தப்பட்ட முன்னாள் ராணுவத்தினர் பங்களிப்புத் திட்டம் மூலம் முன்னாள் ராணுவத்தினர் மற்றும் அவரைச்சார்ந்து இருப்பவர்களுக்கு தரமான மருத்துவ வசதி வழங்கப்பட்டு வருகிறது. இதற்காக நாடு முழுவதும் 30 மண்டல மையங்கள் மற்றும் 433 பன்னோக்கு கிளீனிக்குகள் மூலம் மொத்தம் 55 லட்சம் பேர் பயனடைந்து வருகின்றனர். மத்திய அரசின் சுகாதாரத் திட்டத்தின் மூலம் முன்னாள் ராணுவத்தினருக்கு செலவில்லா மருத்துவச் சிகிச்சை வழங்கப்பட்டு வருகிறது.
இந்தத்திட்டத்தில் பாதுகாப்புத் துறையின் கணக்குக் கட்டுபாட்டாளரிடமிருந்து ஓய்வூதியம் பெறும் முன்னாள் ராணுவத்தினருக்கும், மாற்றுத்திறனாளிகள், குடும்ப ஓய்வூதியதாரர்கள் மற்றும் அவர்களைச் சார்ந்திருப்பவர்களும் இந்த சுகாதார வசதியை பெறுவதற்கு தகுதியுடைவர்கள். கடந்த சில ஆண்டுகளாக முன்னாள் ராணுவத்தினர் பங்களிப்பு சுகாதாரத் திட்டத்தில் உறுப்பினராவதற்கு ராணுவப் பாதுகாப்பு கார்ப்பரேஷன், இந்திய கடலோரக் காவல்படையின் சீருடைப் பணியாளர்கள், ராணுவ செவிலியர் சேவைப் பிரிவினர், முழுநேர என்சிசி அதிகாரிகள், ராணுவ தபால் சேவைப் பிரிவினர், அசாம் துப்பாக்கிப்படை ஓய்வூதியதாரர்கள், இரண்டாம் உலகப்போரின் படைவீர்ர்கள், அவசர கால நியமன அதிகாரிகள் ஆகியோர் தகுதியுடைவர்களாவர்.
கடந்த 3 ஆண்டுகளில் 3,35,62,481 பேர் முன்னாள் ராணுவத்தினர் பங்களிப்பு சுகாதாரத் திட்டத்தில் பயனடைந்துள்ளனர். இதில் 2020-ம் ஆண்டு 58,80,023 பேரும், 2021-ம் ஆண்டு 1,23,81,583 பேரும், 2022-ம் ஆண்டு 1, 53,00,875 பேரும் பயனடைந்துள்ளனர்.
2020-21-ம் நிதியாண்டில் இந்தத் திட்டத்திற்காக ரூ.4579.63 கோடியும், 2021-22 நிதியாண்டில் ரூ.4864.66 கோடியும், 2022-23-ம் நிதியாண்டில் ரூ.4897.64 கோடியும் செலவிடப்பட்டுள்ளது.
இந்தத் சுகாதாரத் திட்டத்தின் கீழ் தமிழகத்தில் 167 மருத்துவமனைகளிலும், புதுச்சேரியில் 4 மருத்துவமனைகளிலும் சிகிச்சை அளிக்கப்படுகிறது.
மக்களவையில் எழுப்பப்பட்ட கேள்விக்கு மத்திய பாதுகாப்புத்துறை இணையமைச்சர் திரு அஜய் படேல் அளித்துள்ள பதிலில் இதனை தெரிவித்துள்ளார்.
வணிகம் மற்றும் தொழில்துறை அமைச்சகம்
இந்தியாவும் ஸ்வீடனும் அதிக ஆற்றல் மிக்க, வலுவான கூட்டுறவை உருவாக்க வேண்டும்: திரு பியுஷ் கோயல்
இந்தியாவும் ஸ்வீடனும் ஒன்றிணைந்து அதிக ஆற்றல் மிக்க, வலுவான கூட்டுறவை உருவாக்க வேண்டும் என மத்திய வர்த்தக, தொழில்துறை அமைச்சர் திரு பியுஷ் கோயல் கூறினார்.
இந்தியா-ஸ்வீடன் வர்த்தக நிறுவனங்களின் தலைமை நிர்வாகிகள் கூட்டமைப்பு  கூட்டத்தில், மத்திய வர்த்தக தொழில்துறை அமைச்சர் திரு பியுஷ் கோயல் கலந்து கொண்டு பேசியதாவது:
2020ம் ஆண்டு மிகவும் சவாலான ஆண்டு. இந்த நெருக்கடியை நாம் வாய்ப்பாக மாற்ற வேண்டும். இந்தியப் பொருளாதாரத்தை விரிவாக்கவும், வளமடையச் செய்யவும், நவீன 21ம் நூற்றாண்டுக்கு ஏற்ற வகையில் இந்தியாவை மாற்றும் எங்கள் முயற்சியில் ஸ்வீடன் பங்குபெற வேண்டும் என நாங்கள் விரும்புகிறோம். இரு நாடுகள் இடையேயான நட்பை விரிவுபடுத்த ஸ்வீடன்-இந்திய சிஇஓ கூட்டமைப்பு உதவும் என நம்புகிறேன். 1.35 பில்லியன் மக்கள் தொகையுடன், இந்தியா உலகின் சிறந்த வர்த்தக வாய்ப்பை வழங்குகிறது.
சிறப்பான வாழ்க்கையை விரும்பும் நடுத்தர வர்த்தகத்தினர் அதிகம் இருக்கும் நாடு இந்தியா. அதனால் ஸ்வீடன் நிறுவனங்கள், இந்தியாவில் பணியாற்றுவதையும், சிறந்த வாய்ப்புகளைத் தேடுவதையும் விரும்பும். தொழில்நுட்பத்தின் மீதான எங்கள் புதுப்பிக்கப்பட்ட கவனம் இந்தியாவின் முன்னுரிமைகளை மீண்டும் சீரமைக்க உதவும். புத்தாக்கத்திலும், வளர்ச்சியிலும், ஸ்வீடன் முக்கிய பங்காற்றும். அதிக தொழில்நுட்பம் வாய்ந்த பொருட்கள், திறமைகள், சிறந்த சுகாதாரம், கல்வி ஆகியவற்றை இந்தியாவுக்குக் கொண்டு வருவதை நாங்கள் ஊக்குவிக்கிறோம். புதுமையிலும், பல துறைகளில் நவீன தொழில்நுட்பத்தைப் புகுத்துவதிலும் ஸ்வீடன் உலகின் முன்னணி நாடாக உள்ளது. ஸ்வீடனுடன் இணைந்து பணியாற்றுவதால், இந்தியா மிகுந்த பயனடையும்.
இவ்வாறு அமைச்சர் திரு பியுஷ் கோயல் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1680006
அறிவியல் மற்றும் தொழில்நுட்பத்துறை
தொற்றால் பாதிக்கப்பட்ட சுவாசச் சுரப்புகளைப் பாதுகாப்பாகப் பராமரிக்கும் உறிஞ்சு பொருளை ஶ்ரீ சித்திரைத் திருநாள் மருத்துவ அறிவியல் மற்றும் தொழில்நுட்ப நிறுவனத்தின் விஞ்ஞானிகள் வடிவமைத்துள்ளனர்
மத்திய அரசின் அறிவியல் தொழில்நுட்பத் துறையின் கீழ் இயங்கும், தன்னாட்சி பெற்ற நிறுவனமான, திருவனந்தபுரம், ஶ்ரீசித்திரைத் திருநாள் மருத்துவ அறிவியல் மற்றும் தொழில்நுட்ப நிறுவனத்தின் விஞ்ஞானிகள், தொற்றால் பாதிக்கப்பட்ட சுவாசச் சுரப்புகளைப் பாதுகாப்பாகப் பராமரிக்கும் உறிஞ்சு பொருளை வடிவமைத்து உருவாக்கியுள்ளனர். சுவாச உறுப்புகளில் உள்ள திரவம் மற்றும் உடலில் கெட்டிப்படும் இதர திரவங்களை சிறந்த முறையில் உறிஞ்சி எடுத்து தொற்றை நீக்கும் தன்மை கொண்டது இது.
ஶ்ரீசித்திரைத் திருநாள் மருத்துவ அறிவியல் மற்றும் தொழில்நுட்ப நிறுவனத்தின் உயிரி மருத்துவத் தொழில்நுட்பப்பிரிவின், உயிர்ப்பொருள் அறிவியல் மற்றும் தொழில்நுட்பத்துறையின் டாக்டர். மஞ்சு, டாக்டர். மனோஜ் கோமத் ஆகியோர் “Chitra Acrylosorb Secretion Solidification System” அக்ரிலோசார்ப் செக்ரீசன் சாலிடிபிகேசன் சிஸ்டம் எனப் பெயரிடப்பட்ட இந்தப் பொருளை உருவாக்கியுள்ளனர். இது, சுவாச உறுப்புகளில் உள்ள திரவம் மற்றும் உடலில் கெட்டிப்படும் இதர திரவங்களைச் சிறந்த முறையில் உறிஞ்சி எடுத்து தொற்றை நீக்கும் தன்மை கொண்டது.
‘’தொற்று ஏற்பட்டுள்ள சூழலில், தொற்றால் பாதிக்கப்பட்ட நோயாளிகளின் சுரப்புகளை பாதுகாப்பாக அகற்றுவது, மிக முக்கியமான முறையாகும். பாதுகாப்பாகத் தனிமைப்படுத்தி தொற்றை நீக்குவதற்கு முன்பாக, சுவாச உறுப்பு திரவங்களை உறிஞ்சி எடுப்பதற்கான, களிம்புடன் கூடிய பொருள் பாதுகாப்பான சிகிச்சை முறையைத் தரக்கூடியது‘’ என அறிவியல் மற்றும் தொழில்நுட்பத்துறை செயலாளர் பேராசிரியர். அசுதோஷ் சர்மா கூறியுள்ளார்.
அக்ரிலோசார்ப் என்னும் இந்தப் பொருள், திரவங்கள் காய்வதற்கு முன்பாக குறைந்தது 20 முறை உறிஞ்சக்கூடியதாகும். அத்துடன், தொற்றை நீக்கி, தூய்மைப்படுத்தும் வேலையையும் செய்யக்கூடியது. இந்தத் தொழில்நுட்பம், மருத்துவமனைப் பணியாளர்களுக்கு ஏற்படும் தொற்று அபாயத்தைக் குறைப்பதுடன், மருத்துவத்துக்குப் பயன்படுத்தப்படும் பாட்டில்கள் மற்றும் கேன்களை மீண்டும் பயன்படுத்துவதற்கு ஏற்ப தூய்மைப்படுத்தி, தொற்று நீக்கவும், அவற்றை எளிதாகவும், பாதுகாப்பாகவும் அகற்றவும் பயன்படும்.
(மேலும் விவரங்களுக்கு: திருமிகு. ஸ்வப்னா வாமதேவன், மக்கள் தொடர்பு அலுவலர், SCTIMST தொலைபேசி – 9656815943. மின்னஞ்சல்: pro@sctimst.ac.in .
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மீன்வளம், கால்நடை வளர்ப்பு மற்றும் பால்வள அமைச்சகத்தின் யோகா நிகழ்ச்சி
மகாபலிபுரத்தில் மத்திய இணையமைச்சர் டாக்டர் எல் முருகன் யோகா நிகழ்ச்சியை தொடங்கிவைக்கிறார்
மீன்வளம் கால்நடை பராமரிப்பு மற்றும் பால்வளத்துறை அமைச்சகம், ஜூன் 21, 2022 அன்று, சர்வதேச யோகா தினத்தின் முன்னோடியாக 9 –ந்தேதி யோகா கவுண்ட்டவுன் திட்டத்தை ஏற்பாடு செய்துள்ளது.. இந்திய விடுதலையின் அமிர்தப்பெருவிழாவையொட்டி இந்த முன்முயற்சி மேற்கொள்ளப்பட்டுள்ளது.
தொடர் தொடக்க நிகழ்வுகளில் முதல் நிகழ்வை மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா மே 9ஆம் தேதி குஜராத்தின் போர்பந்தரில் தொடங்கி வைக்கிறார். மீன்வளத்துறை செயலாளர் திரு ஜே.என். ஸ்வைன் தலைமையில் துறை மற்றும் கள அலுவலகங்களின் அதிகாரிகள் குழு. இந்நிகழ்ச்சியில் அமைச்சருடன் கலந்து கொள்வார்கள்.. இதற்கு இணையாக, மீன்வளம், கால்நடை பராமரிப்பு மற்றும் பால்வளத்துறை இணையமைச்சர்கள் அமைச்சர் டாக்டர் சஞ்சீவ் குமார் பல்யான், டாக்டர் எல். முருகன் ஆகியோர் முறையே உத்தரபிரதேசம், வாரணாசி மற்றும் தமிழ்நாட்டின் மகாபலிபுரத்தில் கவுண்டவுன் நிகழ்வுகளை தொடங்கி வைக்கின்றனர். .
மீன் பண்ணையாளர்கள், மீனவர்கள், மீன்பிடித்துறை சார்ந்த தொழில்கள், மற்றும் சிவில் சமூக அமைப்புகள் மற்றும் மீன்வள சுற்றுச்சூழல் அமைப்பில் சம்பந்தப்பட்டவர்கள், அரசு அதிகாரிகள், இளைஞர்கள் மற்றும் பெண்கள் உள்ளிட்ட உள்ளூர் மக்கள் உட்பட 1000 க்கும் மேற்பட்டோர் அனைத்து இடங்களிலும் கவுண்டவுன் யோகா நிகழ்வுகளில் பங்கேற்பார்கள்.
குடியரசுத் துணைத் தலைவர் செயலகம்
நாம் நமது மொழிகளைப் பாதுகாத்தால் மட்டுமே கலாச்சாரமும் பாரம்பரியமும் பாதுகாக்கப்படும்: குடியரசு துணைத் தலைவர்
ஒரு சில மொழிகள் அழியும் நிலையில் இருப்பதை சுட்டிக்காட்டி, நமது கலாச்சார பாரம்பரியங்களின் பாதுகாப்பில் மொழிகளின் பாதுகாப்பு முக்கிய அம்சமாக விளங்குவதாக குடியரசு துணைத் தலைவர் திரு எம். வெங்கையா நாயுடு வலியுறுத்தியுள்ளார்.
‘எந்த ஒரு கலாச்சாரத்தின் உயிர் ஆதாரமாகவும் மொழி திகழ்கிறது. மொழி, கலாச்சாரத்தை வலுப்படுத்தும் வேளையில் கலாச்சாரம், சமூகத்திற்கு ஆற்றல் அளிக்கிறது', என்று அவர் கூறினார்.
இரண்டு வாரங்களுக்கு ஒரு முறை உலகளவில் ஒரு மொழி அழிந்து வருவதாக வெளியிடப்பட்டுள்ள ஐக்கிய நாடுகளின் அறிக்கையை சுட்டிக்காட்டிய திரு நாயுடு, இந்தியாவில் சுமார் 196 மொழிகள் தற்போது அழியும் தருவாயில் இருப்பதாகக் குறிப்பிட்டு, கவலை தெரிவித்தார். இந்த நிலையை மாற்றுவதற்கு ஒற்றுமையான நடவடிக்கையை வலியுறுத்திய குடியரசு துணைத்தலைவர், இந்தியர்கள் அனைவரும் ஒன்றிணைந்து நமது மொழிகளைப் பாதுகாப்பதற்குத் தேவையான நடவடிக்கைகளை முன்னெடுப்பார்கள் என்று நம்பிக்கை தெரிவித்தார்.
சிங்கப்பூரில் இயங்கும் கலாச்சார அமைப்பான ஸ்ரீ சம்ஸ்கிருதிகா கலாசாரதி, ஏற்பாடு செய்திருந்த ‘அந்தர்ஜாதிய சம்ஸ்கிருதிகா சம்மேளனம்- 2021’ கொண்டாட்டங்களின் முதலாண்டு நிகழ்ச்சியில் காணொலி வாயிலாக குடியரசு துணைத் தலைவர் உரையாற்றினார்.
வெளிநாடு வாழ் இந்தியர்களை, கலாச்சாரத் தூதுவர்கள் என்று வர்ணித்த அவர், இந்திய மாண்புகள் மற்றும் கலாச்சாரத்தை நிலை நிறுத்துவதில் அவர்களது பங்களிப்பை பாராட்டியதோடு, நமது பழமை வாய்ந்த மாண்புகள் உலகம் முழுவதும் பரவுவதற்கு அவர்கள் காரணமாக இருப்பதால் அவர்களை எண்ணி இந்தியா பெருமை கொள்வதாகக் குறிப்பிட்டார்.
நமது மொழிகளின் பாதுகாப்பை சுட்டிக்காட்டிப் பேசிய திரு நாயுடு, ஆரம்பக் கல்வி மற்றும் இரண்டாம் நிலைக் கல்வி, தாய்மொழியில் பயிற்றுவிக்கப்பட வேண்டும் என்று மீண்டும் வலியுறுத்தினார். தொழில்நுட்பக் கல்வி, படிப்படியாக, தாய்மொழியில் கற்பிக்கப்பட வேண்டும் என்றும் அவர் அறிவுறுத்தினார்.
பெருவாரியான மக்கள் எளிதில் அணுகுவதற்கு ஏதுவாக நிர்வாகம் மற்றும் நீதித்துறையில் உள்ளூர் மொழி பயன்படுத்தப்பட வேண்டியதன் அவசியத்தையும் அவர் எடுத்துரைத்தார். ஒவ்வொருவரும் தங்களது தாய்மொழியை எண்ணி பெருமைக் கொள்ள வேண்டும் என்றும், தங்களது குடும்பத்தினர், சமூகத்தினர் மற்றும் இதர நிகழ்வுகளில் தாய்மொழியிலேயே பேச வேண்டும் என்றும் அவர் கேட்டுக் கொண்டார்.
பல்வேறு மொழிகளுக்கும் கலாச்சாரங்களுக்கும் புகலிடமாக இந்தியா விளங்குவதாகக் குறிப்பிட்ட திரு நாயுடு, வேற்றுமையில் ஒற்றுமை என்பதே நம் அனைவரையும் ஒன்றிணைத்திருப்பதாகக் கூறினார். ஒரு மாபெரும் நாகரிகத்தின் அடித்தளமாக பன்முகத் தன்மை வாய்ந்த மொழிகள் விளங்குவதாகத் தெரிவித்த அவர், மொழிகள், இசை, கலை, விளையாட்டு மற்றும் பண்டிகைகளின் மூலம் நமது நாகரிக மாண்புகள் வெளிப்படுவதாகக் கூறினார். ‘நமது எல்லைகள் மாறலாம், ஆனால் நம் தாய் மொழியும், ஆதாரமும் என்றும் மாறாது’, என்று கூறி, நமது தாய் மொழிகளைப் பாதுகாப்பதற்கு அனைவரும் இணைந்து செயல்படுமாறு கேட்டுக்கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1732490
----
(Visitor Counter : 212
ரெயில்வே அமைச்சகம்
தேவைக்கேற்ப ரயில்கள் தொடர்ந்து இயக்கப்படும்: இந்திய ரயில்வே அறிவிப்பு
தேவைக்கேற்ப , ரயில்கள் தொடர்ந்து இயக்கப்படும் என இந்திய ரயில்வே அறிவித்துள்ளது.
தற்போது சராசரியாக நாள் ஒன்றுக்கு, 1402 சிறப்பு ரயில்களை, இந்திய ரயில்வே இயக்குகிறது. மொத்தம் 5381 புறநகர் ரயில்கள் மற்றும் 830 பயணிகள் ரயில்கள் இயக்கப்படுகின்றன.
இது தவிர 28 சிறப்பு ரயில்கள், பயணிகளின் அதிக ஆதரவுடன் இயக்கப்படுகின்றன.
பல ரயில்வே மண்டலங்களில் கூட்டத்தை சமாளிக்க ஏப்ரல்-மே மாதங்களில் கூடுதல் ரயில்களும் இயக்கப்படுகின்றன. கோரக்பூர், பாட்னா, தர்பங்கா, வாரணாசி, குவஹாத்தி, பராவ்ணி, பிரயாக்ராஜ், பகோரா, ராஞ்சி மற்றும் லக்னோ உள்பட பல இடங்களுக்கு மக்கள் வேண்டுகோள்படி கூடுதல் ரயில்கள் இயக்கப்படுகின்றன.
2020-21 ஆம் நிதியாண்டில், மிக அதிக அளவாக 1232.64 மில்லியன் டன்கள் சரக்குகளை இந்திய ரயில்வே கொண்டு சென்றுள்ளது. ரயில்வேயின் 2020-21 ஆம் நிதியாண்டின் சரக்கு வருமானம் ரூ.1,17,386 கோடி. இது கடந்த 2019-20 ஆம் நிதியாண்டில் ரூ.1,13,897 கோடியாக இருந்தது.
சரக்கு ரயில்களின் வேகத்தையும் மணிக்கு 24 கி.மீ என்ற அளவிலிருந்து மணிக்கு 44 கி.மீட்டராக இந்திய ரயில்வே அதிகரித்துள்ளது.
கடந்த 2020 ஆம் ஆண்டு ஆகஸ்ட் மாதம் முதல் 450 கிசான் ரயில்கள் இயக்கப்பட்டு. 1.45 டன் வேளாண் பொருட்கள் பல்வேறு மாநிலங்களுக்கு கொண்டு செல்லப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1710655